Lolland-Falsters Stifts-Tidende, 1844-02-05
J denne Henseende maae vi da for det Første tilraade: snarest muligt – og saavidt det lader sig gjøre i ethvert Sogn at indføre Aften skoler for de 4 Vintermaaneder fra 1ste November til 1ste Marts, hvor de unge Karle 2 eller 3 Aftener om Ugen, hver Gang i 2 eller 3 Timer, kunne blive underviste og øvede i Læsning, Retsskrivning, Regning, Fædrelandshistorie det Nødvendigste af Verdenshistorien, Geographi og Noget af Naturlæren, og derved veiledes til at forstaae hvad de læse og høre, samt til selv med Klarhed og Forstand at udtrykke deres Tanker mundtligt og skriftligt. Hertil kunne de sædvanlige Skolestuer benyttes, og hvor Sogneforstanderskabet med Kraft tager sig af Sagen, vil det neppe blive vanskeligt ved frivilligt Sammenskud, af Beboerne at tilveiebringe det Fornødne til Lys og Varme samt til Underviisningsapparater, saafremt Skolen ikke er tilstrækkelig forsynet dermed. J ethvert Sogn, hvor der findes en duelig og kraftig Skolelærer, eller en Capellan eller Huuslærer, som interesserer sig for dette Anliggende og er villig til at yde saadan Underviisning mod en passende Godtgjørelse som fordeeles paa Eleverne, synes det at maatte være muligt allerede fra næste Vinters Begyndelse at oprette en Aftenskole, thi man bør ikke tvivle om, at jo saamange Deeltagere i Underviisningen ville melde sig, at hver Enkelt Anpart i Betalingen vil blive overkommelig endog for de fleste Huusmandssønner, som i den Alder allerede tjene for Løn. Det følger af sig selv, at man fornemmelig maa giøre Regning paa Præsternes Medvirkning, og hvor Aften Underviisningen meddeles i Nærheden af Præstegaarden, tør det forventes, at mangen Præst ikke alene vil opmuntre Sagen ved jevnlig Nærværelse, men endog selv deeltage i Underviisningen. Landboforeningens Møder ville give Leilighed til gjensidig at meddele og modtage Erfaringer og Sagens Fremgang paa de forskjellige Steder. ) For saa vidt have vi Alle været enige. Comiteens Medlem, Pastor Glahn, mener, at dette indtil videre vil være tilstrækkeligt; derimod holde de fire øvrige Medlemmer for, at disse Aftenskoler, selv om der blev oprettet een i ethvert Sogn, og de allevegne havde den ønskeligste Fremgang, endnu ikke vilde tilfredsstille den Trang til forøgede Kundskaber, som er vakt hos en stor Deel af Bondestanden, eller formaae at bringe deres Elever saa vidt i Oplysning og veilede dem til den aandelige Modenhed og Dygtighed, som man kan ønske hos Bønder, der skulle gjøre deres Stand Ære. For at dette Maal nogenlunde skal kunne naaes, vil efter vor Mening her paa Falster behøves en høiere Bønde*) Vi henvise i Øvrigt til Stiftstidenden No. 10, hvor et af Comiteens Medlemmer udførligere har fremsat sin Mening om dette Anliggende. skole (ikke Høiskole) med tvende Lærere, af hvilke den Ene bør være en tyeologisk Candidat i en saadan Stilling, at han kan have et tarveligt Udkomme med Familie, den Anden en Seminarist, hvem man kan byde i det Ringeste samme Vilkaar, som Hjælpelærere ved Almueskolerne sædvanlig have. Vi antage nemlig, at Eleverne i Reglen bør nyde Underviisning i 2 Aar, og derfor være inddeelte i 2 Classer, som samtidig blive underviste 5, Timer daglig i hele Aaret med Undtagelse af Maanederne August og September. Det er efter vor Overbeviisning saalangt fra, at en saadan høiere Bondeskole gjør Aftenskolerne overflødige, eller selv bliver overflødig ved dem, at disse netop ville fremkalde og udbrede Erkjendelsen af en forøget Aandsdannelses Værd og forberede de confirmerede Drenge til med større Nytte at modtage stadig Underviisning i den høiere Bondeskole. Comiteen havde ønsket allerede nu at kunne anvise et passende Sted til den foreslaaede Skole, men vore Bestræbelser i denne Henseende have ikke været heldige.